2 Samuele 7 | Beibele Inthaneteng | Phetolelo ya Lefase le Lefsa
7 Ya re ge kgoši e dutše ntlong ya yona+ gomme Jehofa a e khutšišitše manabeng a yona ka moka ao a e dikologilego,+
2 ya re go moporofeta Nathane:+ “Šefa nna ke dula ka ntlong ya metsedara,+ mola areka ya Modimo wa therešo yona e le ka tenteng.”+
3 Nathane a re go kgoši: “Dira se sengwe le se sengwe seo se lego pelong ya gago,+ gobane Jehofa o na le wena.”
4 Bošegong bjoo lentšu+ la Jehofa la tlela Nathane la re:
5 “Sepela o yo botša Dafida mohlanka wa ka o re: ‘Se ke seo Jehofa a se boletšego: “Na ke wena o tlago go nkagela ntlo yeo ke tla dulago go yona?+
6 Ka gobane ga ke ešo ka dula ka ntlong go tloga letšatšing leo ke rotošitšego bana ba Isiraele ka ba ntšha Egipita go ba go fihla lehono,+ eupša ke be ke dula ke sepela+ ke le ka tenteng+ le ka taberenakeleng.+
7 Nakong ka moka ya ge ke be ke ralala gare ga bana ka moka ba Isiraele,+ na nkile ka ntšha lentšu ka botša o mongwe wa meloko ya Isiraele+ wo ke o laetšego gore o diše batho ba ka ba Isiraele, ka re: ‘Ke ka baka la’ng le sa ka la nkagela ntlo ya metsedara?’”’
8 O botše Dafida mohlanka wa ka o re: ‘Se ke seo Jehofa wa madira a se boletšego: “Nna ke go tšere mafulong o diša mehlape+ gore o tle o be moetapele+ wa setšhaba sa ka sa Isiraele.
9 Ke tla ba le wena kae le kae mo o yago gona,+ ka fediša manaba a gago ka moka pele ga gago;+ ke tla go direla leina le legolo+ go etša leina la ba ba tumilego ba mo lefaseng.
10 Ke tla kgethela setšhaba sa ka sa Isiraele lefelo+ ka se hloma moo,+ gomme se tla dula moo se tla bego se le gona sa se sa tshwenywa le ka mohla; ba babe ba ka se sa se hlakiša, go etša ge ba ile ba se hlakiša pele,+
11 gaešita le go tloga letšatšing la ge ke be ke bea baahlodi+ gore ba laole setšhaba sa ka sa Isiraele; ke tla go khutšiša manabeng a gago ka moka.+
“‘“Jehofa o go boditše gore, wena Jehofa o tla go agela ntlo.+
12 Ge o fihla bofelong bja matšatši a gago+ a bophelo gore o yo robala le borakgolokhukhu ba gago,+ ke tla tsoša yo e lego peu ya gago ka morago ga gago yo a tlago go tšwa mpeng ya gago; ke tla hloma mmušo wa gagwe wa tia.+
13 Ke yena a tlago go agela leina la ka ntlo,+ gomme ke tla thea sedulo sa mmušo wa gagwe sa tia go iša mehleng ya neng le neng.+
14 Nna ke tla ba tatagwe+ gomme yena ya ba morwa wa ka.+ Le gona ge a foša ke tla mo kgalema ka molamo+ wa bana ba batho le ka dikgati tša bana ba Adama.
15 Nka se tloše botho bja ka go yena go etša kamoo ke ilego ka bo tloša go Saulo+ yo ke mo tlošitšego ka baka la gago.
16 Ntlo ya gago le mmušo wa gago di tla tia go iša mehleng ya neng le neng pele ga gago; sedulo sa gago sa bogoši se tla dula se le gona go iša mehleng ya neng le neng.”’”+
17 Nathane o boditše Dafida mantšu a ka moka le pono ye ka moka.+
18 Ka morago ga moo Kgoši Dafida a tla a dula pele ga Jehofa, a re: “Wena Mmuši Morena Jehofa, ke nna mang?+ Le gona ntlo ya ka ke eng ge o bile o mphihlišitše kgole ka mokgwa wo?
19 Wena Mmuši Morena Jehofa, ka ge o bone eka se ke selo se senyenyane mahlong a gago, o ile wa ba wa bolela ka ntlo ya mohlanka wa gago go fihla ka tša nakong e sa tlago; Mmuši Morena Jehofa,+ wo ke molao wo o neilwego batho.+
20 Nna Dafida nka oketša ka go re’ng, mola wena Mmuši Morena Jehofa e le wena o ntsebago gabotse nna mohlanka wa gago?+
21 Ka baka la lentšu la gago+ le ka go dumelelana le pelo ya gago,+ o dirile dilo tše tše kgolo ka moka gore mohlanka wa gago a di tsebe.+
22 Ke ka baka leo o lego yo mogolo kudu,+ wena Mmuši Morena Jehofa; ga go na yo mongwe yo a swanago le wena,+ le gona ga go na Modimo yo mongwe ge e se wena+ gare ga medimo yohle yeo re kwelego ka yona ka ditsebe tša rena.
23 Ke setšhaba sefe se sengwe lefaseng seo se swanago le setšhaba sa gago sa Isiraele,+ seo wena Modimo o itopolletšego sona gore e be setšhaba sa gago,+ e le gore o itirele leina+ ka go se direla dilo tše dikgolo tše di boifišago,+ ka go raka ditšhaba le medimo ya tšona ka baka la setšhaba sa gago seo o se lopolotšego+ Egipita?
24 Wena o dirile setšhaba sa gago sa Isiraele+ gore e be setšhaba sa gago go iša mehleng ya neng le neng; wena Jehofa wa ba Modimo wa sona.+
25 “Bjale hle Jehofa Modimo, anke lentšu leo o le boletšego mabapi le mohlanka wa gago le mabapi le ntlo ya gagwe o le phethagatše go iša mehleng ya neng le neng gomme o dire feela bjalo ka ge o boletše.+
26 Anke leina la gago e be le legolo go iša mehleng ya neng le neng,+ gore batho ba tle ba re: ‘Jehofa wa madira ke Modimo wa Isiraele,’+ le gona anke ntlo ya Dafida mohlanka wa gago e dule e le gona pele ga gago.+
27 Ka gobane wena Jehofa wa madira, Modimo wa Isiraele, o utolletše mohlanka wa gago a theeditše, wa re: ‘Ke tla go agela ntlo.’+ Ke ka baka leo mohlanka wa gago a nago le sebete sa go rapela thapelo ye.+
28 Wena Mmuši Morena Jehofa, o Modimo wa therešo; anke mantšu a gago e be a therešo,+ ka ge o holofetša go direla mohlanka wa gago botse bjo.+
29 Bjale a e be wena o šegofatšago+ ntlo ya mohlanka wa gago gore e dule e le gona pele ga gago go iša mehleng ya neng le neng;+ ka gobane wena Mmuši Morena Jehofa o holofeditše, gomme ka baka la tšhegofatšo ya gago anke ntlo ya mohlanka wa gago e šegofatšwe go iša mehleng ya neng le neng.”+